apakah itu program jaringan prihatin​?
program ini telah diumumkan di dalam belanjawan 2021 dengan peruntukan asal rm1.5 bilion untuk membantu sekitar 8.4 juta penerima bantuan prihatin rakyat (bpr) melalui penyediaan subsidi bagi langganan perkhidmatan telekomunikasi atau pembelian peranti mudah alih.  
mengambil kira jumlah keluarga b40 yang mempunyai anak, terutamanya yang bersekolah, rm500 juta telah ditambah di bawah pakej bantuan pemerkasa yang diumumkan mac lalu, menjadikan nilai program ini rm2.0 bilion. selain itu, syarikat- syarikat telekomunikasi juga akan menawarkan faedah tambahan terutamanya data tambahan percuma bernilai rm1.5 bilion. ini menjadikan faedah keseluruhan program ini berjumlah rm3.5 bilion kepada penerima-penerima bpr.  
program jaringan prihatin adalah kerjasama antara kementerian kewangan, kementerian komunikasi dan multimedia serta dua belas (12) syarikat telekomunikasi di malaysia, iaitu celcom, digi, maxis, mcalls, redone, speakout, tune talk, u mobile, unifi mobile, xox mobile, yes dan yoodo.
semua warganegara malaysia yang layak menerima bantuan prihatin rakyat (bpr) layak menyertai program jaringan prihatin.  
jika anda penerima yang layak, anda boleh melanggan pelan data atau pakej peranti yang ditawarkan oleh syarikat-syarikat telekomunikasi yang mengambil bahagian dalam program ini. pelan komunikasi dan pakej peranti yang ditawarkan telah disubsidi bersama oleh kerajaan dan syarikat telekomunikasi yang mengambil bahagian dalam program ini.  
terdapat dua jenis subsidi yang ditawarkan, iaitu:subsidi 1: subsidi pelan data bulanan; atau  
subsidi 2: subsidi pembelian pakej peranti mudah alih.  
penerima bpr (berkahwin atau ibu/bapa tunggal) dan mempunyai anak di bawah umur 18 tahun akan ditawarkan subsidi:rm300 (diberikan secara penuh) untuk pakej peranti, atau  
rm15 sebulan untuk rancangan data bulanan selama 12 bulan.  
sementara itu, penerima bpr (bujang atau berkahwin) dan tidak mempunyai anak di bawah umur 18 tahun akan ditawarkan subsidi:rm180 (diberikan secara penuh) untuk pakej peranti, atau  
rm15 sebulan untuk rancangan data bulanan selama 12 bulan.